  Анжелика Тихонова корреспондент 12-тӥ куартолэзьлы Удмуртиын коронавирусэн 40 выль черламъёсты шараязы. Висьыны усемъёс пӧлын 14 аресозь куать пиналъёс но 65 арессэс ортчем ньыль кунмуртъёс. Со сярысь элькунысь оперативной штаб ивортӥз. Диагноззы Ижкарын 18 улӥсьёслэн зэмаз, Глазкарын – вить, Красногорск, Пичи Пурга ёросъёсын – быдэн ньыль, Балезино ёросын – куинь, Сарапулын – кык, Воткаын, Глаз, Грак, Эгра ёросъёсын – быдэн одӥг. 50 адями висёнэз вормиз. Кык мурт кулӥз: кышномуртлы 80 арес вал, воргоронлы – 39 арес Туннэ нуналлы Удмуртиын выль коронавирус инфекциен черлан 33 сюрс 302 учыр лабораториосын зэматэмын. 30 сюрс 143 адями йӧназ, 427 мурт кулӥз. Та дыре 53 висисьёслэн тазалыксы секыт лыдъяське. Элькунын выль коронавирус инфекцилы 1 миллион 94 сюрс 566 эскеронъёс ортчытӥзы, берло нуналскын – 1 сюрс 704. 12-тӥ куартолэзьлы Удмуртиын 100 сюрс 338 адями коронавируслэсь прививка пуктӥз, со пӧлысь 69 сюрс 339-эз кыкетӥ люкетсэ басьтӥзы ни. Тодэ вайытом, Удмуртиын 100 сюрслэсь трос улӥсьёс коронавируслэсь вакциналэсь нырысетӥ компонентсэ пуктӥзы ини.  Тегъёс: Тазалык Ижкар висён Удмуртия коронавирус  